Ministerstvo vnútra Slovenskej republiky

Centrum podpory Nitra

Piesková 32, 949 01 Nitra

V Nitre, 23. 06. 2023

VÝZVA NA PREDLOŽENIE PONUKY PRE ÚČELY ZISTENIA

PREDPOKLADANEJ HODNOTY ZÁKAZKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – Centrum podpory Nitra

Adresa: Piesková 32, 949 01 Nitra

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Viera Melišeková

Telefón: 096132 5506

E-mail: viera.melisekova@minv.sk

URL zverejnenej zákazky: <https://josephine.proebiz.com/sk/tender/43028/summary>

Opis

Názov zákazky: Školenie a simulácia voľného pádu vo veternom tuneli

Druh zákazky: služba

Spoločný slovník obstarávania (CPV): 80610000-3 Školenia a simulácie v oblasti bezpečnostných zariadení Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti.

Miesto poskytovania služieb:

Ministerstvo vnútra Slovenskej republiky – Krajské riaditeľstvo Policajného zboru v Nitre, Piesková ul. 32, Nitra

Termín splnenia zákazky:

30.11.2023

Opis predmetu zákazky:

Z hľadiska funkčnosti jednotky a ako aj bezpečnosti príslušníkov pohotovostného policajného útvaru je potrebné zabezpečiť špecializovaný výcvik špeciálnej parašutistickej jednotky vo veternom tuneli – simulátor voľného pádu v rozsahu 4 letových hodín.

Lehota na predkladanie ponúk:

Dátum: 28.06.2023

Čas: do 14.00 hod.

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>

Cena za uvedené služby musí byť uvedená ako cena bez DPH, sadzba DPH, výška DPH a cena s DPH.

Ak uchádzač nie je platiteľom DPH, na túto skutočnosť v ponuke upozorní.

Verejný obstarávateľ požaduje predložiť doklad o oprávnení poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia. Súhlas so spracovaním osobných údajov v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov a čestné prehlásenie, že nebol udelený zákaz účasti vo verejnom obstarávaní.

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

### Podmienky týkajúce sa zmluvy

Výsledkom verejného obstarávania bude objednávka na službu. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### DOPLŇUJÚCE INFORMÁCIE:

### Postup hodnotenia ponúk

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie